4ตค.65
ได้ส่งเรื่องด้านล่างเข้าTraffy Fondue เมื่อส.1ตค.65@16:37น. แต่ยังไม่ได้เลขที่รับเรื่องจึงขอส่งมาใหม่อีกครั้ง (ลองส่งเมื่อวาน-3ตค.อีกก็ไม่ได้เลขรับเรื่อง คาดว่าระบบรวน ไม่สามารถส่งคลิปประกอบเนื้อหามาตามที่ต้องการ)


1ตค.65

เรื่อง:ทางเดินเท้าที่เพิ่งเสร็จ มีน้ำฝนไหลเข้าบ้าน (โครงการซ่อมผิวจราจร สัญญาที่ สกบ.10/2565 ลว.25เมย.65)

อ้างอิง:เรื่องที่แจ้งส่งมาทาง Traffy Fondue เมื่อวันที่ 13กย.65 เลขรับเรื่อง 2022-L27VUP และ ครั้งที่2 วันที่ 22กย.65 เลขรับเรื่อง 2022-B7R9EN

ล่าสุด เมื่อวาน=30กย.65@01:30น. ได้มีการราดยางผิวถนนเรียบร้อย จากนั้นในก่อนเที่ยงวันเดียวกันมีฝนลงมาจากเบาไปจนหนัก หากดูคลิปแล้วจะเห็นว่า น้ำจากพื้นทางเดินหน้า2อาคารถัดไปไหลเทมาทางประตูตั้งแต่ฝนยังลงไม่มาก หากเมื่อฝนหนักขึ้น น้ำไหลจากทั้ง2ทิศคือทั้งหน้าอาคารถัดไปและจากหน้าถนนไหลลงมาที่ทางเดินหน้าประตู รูระบายน้ำที่ทำไว้เพิ่มเอง(เผื่อว่ามีน้ำท้นมาถึง) ดูจะเป็นจุดรับน้ำหลัก ซึ่งพอมีเศษดินทราย ใบไม้+ขยะที่ลอยตามน้ำมาอุด ก็ทำให้ระบายไม่ทันล้นเข้าด้านใน บ่อยๆเข้า แม้ยังไม่ครบเดือน ส่งผลให้รางเหล็กที่รองรับล้อประตูเริ่มล่อน

เดิมทีเวลาฝนตก หน้าประตูและอาคารติดกันจะเป็นที่พักรอฝนซาเพราะแนวชายคากว้าง ตั้งแต่มีทางเดินใหม่ น้ำบนผิวทางเดินไหลเข้ามาทางด้านหน้าอาคารทำให้ต้องขยับหนี (เทียบกับอาคารถัดไปพื้นยังแห้ง)

นอกจากนี้ขอแจ้งเพิ่มเติมด้วยว่า ป้ายจราจรที่เคยมีอยู่(ตามรูป) ได้ถูกยกออกไป จึงขอให้พิจารณาติดตั้งใหม่

อนึ่ง เนื่องจากเป็นจุดพลุกพล่านที่ทั้งคน จักรยาน มอเตอร์ไซค์ รถเข็น นักท่องเที่ยวใช้สัญจรเข้าออกไปทางริมคลองตลอดเวลาทำให้ขลุกขลัก จึงขอให้มีอุปกรณ์มากั้นระหว่างทำงานด้วย

ด้วยความขอบคุณมา ณ ที่นี้